 Sidoo kale waxa iyaguna madashaasi ka hadlay Siyaasi Siciid Siciid Sulub oo hore Somaliland uga soo noqday Wasiirka hawlaha Guud iyo Guryeynta, Maxamuud Cabdi Saleebaan Doob iyo Siyaasi Muniir Axmed Cigaal, kaaliyaha Warbaahinta ee Musharaxa xisbiga Waddani, isagoo halkaasi ka hadlayana waxa uu yidhi Burco way midawday gacmaha ayay isqabsatay, codayntii waxa inooga hadhay maalinta sabtida iyo Axada, waxaad reer Burcow kala dooranaysaan ood u kala hiilinaysaan inay sii joogaan qabyalaada, silica iyo sicir-bararka iyo halkay Somaliland qabyaalada iyo qoqobku dhigtay, ama waxaad dooranaysaan xisbiga midnimada iyo wadda-jirta Somaliland ee Waddani. 